Lembaga Ahli Geologi Malaysia

Lembaga Ahli Geologi Malaysia (Bahasa Inggeris: Board of Geologists Malaysia) merupakan badan yang ditubuhkan untuk menguruskan pendaftaran ahli geologi, mengawal pengamalan berkaitan geologi dan hal-hal lain yang berkaitan.

Sejarah 
Lembaga Ahli Geologi Malaysia ditubuhkan pada November 2014 di bawah Seksyen 3 Akta Kajibumi 2008 atau Akta 689 Perlembagaan Malaysia. 

Urusan pendaftaran ahli geologi hanya dimulakan pada penghujung tahun 2015 apabila Peraturan Pendaftaran Ahli Geologi 2015 dilulus dan dikuatkuasakan.

Pengurusan 
Lembaga ini mempunyai 14 ahli yang dilantik oleh Menteri yang terdiri daripada seorang pengerusi, 5 ahli daripada perkhidmatan awam, 5 ahli daripada swasta, 2 ahli yang dipilih oleh Menteri dan 1 wakil daripada Institut Geologi Malaysia (IGM).

Lembaga ini terdiri daripada 3 jawatankuasa
 Perkhidmatan Korporat dan Kewangan
 Guaman, Etika dan Disiplin
 Pembangunan dan Program Profesional
Ahli-ahli lembaga untuk sesi 2014 - 2017 dipengerusikan oleh Dato' Yunus Bin Abdul Razak dan terdiri daripada
 Dato' Dr. Ibrahim Bin Komoo
 Datuk Mior Sallehhuddin Bin Mior Jadid
 Professor Dr. Joy Jacqueline Pereira
 Encik Kamal Bin Daril
 Encik Mohd Badzran Bin Mat Taib
 Professor Madya Dr. Sarah Aziz Binti Abdul Ghani Aziz
 Dato' Wan Mazlan Bin Wan Mahmood
 P. Loganathan
 Dr. Jaizan Hardi Bin Mohamed Jais
 Seet Chin Peng
 Chen Shick Pei
 Alexander Yan Sze Wah
 Abdul Rasid Jaapar

Keahlian 
Sehingga 13 Mei 2017, pendaftaran ahli geologi ialah 1217 ahli geologi profesional, 254 graduan geologi, 297 ahli geologi luar negara dan 11 pengamal geologi.

Kementerian Sumber Asli, Alam Sekitar dan Perubahan Iklim Malaysia